न्यूयॉर्कः भारत के 72वें स्वतंत्रता दिवस का जश्न मनाने के लिए प्रसिद्ध एम्पायर स्टेट बिल्डिंग और नियाग्रा जल प्रपात को तिरंगों से रोशन किया गया और अमेरिका में भारतीय प्रवासियों ने देश की आजादी का जश्न मनाया। इस मौके पर आयोजित विभिन्न कार्यक्रमों के जरिए भारत की समृद्ध सांस्कृतिक विरासत और इतिहास को प्रर्दिशत किया गया। न्यूयॉर्क के मध्य में स्थित मैनहैटन की विश्व प्रसिद्ध गगनचुंबी इमारत को केसरिया, सफेद और हरे रंग से जगमग करने के लिए एक विशेष समारोह आयोजित किया गया।